
Nr. 10875/29.09.2026
ANUNȚ DE CONCURS/EXAMEN 

PENTRU OCUPAREA FUNCȚIEI SPECIFICE COMITETULUI DIRECTOR

          
Spitalul  Municipal Turda organizează concurs/examen pentru ocuparea funcției de Director Medical, durată determinată, în conformitate cu prevederile: Ordinului M.S.P. nr. 284/2007 cu modificările și completările ulterioare, Legii nr. 95/2006 privind reforma în domeniul sănătății, cu modificările și completările ulterioare, Metodologiei de organizare și desfășurare a concursului/examenului pentru ocuparea funcțiilor de director medical și director financiar - contabil nr. 3030/15.02.2018, înregistrată la Primăria Turda sub nr. 3412/16.02.2018.
          
La concurs/examen se pot înscrie candidații care îndeplinesc cumulativ criteriile generale și specifice prevăzute de OMS nr. 284/2007, respectiv de Metodologia de organizare și desfășurare a concursului/examenului pentru ocuparea funcțiilor de director medical și director financiar - contabil nr. 3030/15.02.2018, înregistrată la Primăria Turda sub nr. 3412/16.02.2018.
          
Criteriile generale sunt următoarele:

            a) au domiciliul stabil în România;
            b) nu au fost condamnaţi definitiv pentru săvârşirea unei infracţiuni contra umanităţii, contra statului ori contra autorităţii, de serviciu sau în legătură cu serviciul, care împiedică înfăptuirea justiţiei, de fals ori a unor fapte de corupţie sau a unei infracţiuni săvârşite cu intenţie, care i-ar face incompatibili cu exercitarea funcţiei, cu excepţia situaţiei în care a intervenit reabilitarea;
            c) au o stare de sănătate corespunzătoare postului pentru care candidează, atestată pe baza adeverinţei medicale eliberate de medicul de familie sau de unităţile sanitare abilitate;
            d) nu au vârsta de pensionare, conform prevederilor legale în vigoare.

          
Criteriile specifice sunt următoarele:

a) sunt absolvenţi de învăţământ universitar de lungă durată, cu diplomă de licenţă sau echivalentă în 
domeniul medicină, specializarea medicină;
            b) sunt confirmaţi ca medic specialist sau  primar;
            c) au minimum 5 ani vechime în specialitatea respectivă. 


Dosarul de înscriere la concurs trebuie să conțină următoarele documente:

a) cererea de înscriere;
b) copie de pe actul de identitate;
c) copie de pe diploma de licenţă sau de absolvire, după caz;
d) copie de pe certificatul de medic specialist/primar;
e) curriculum vitae;
f) adeverinţa care atestă vechimea în gradul profesional sau în specialitatea studiilor, după caz;
g) cazierul judiciar;
h) declaraţia pe propria răspundere că nu a desfăşurat activităţi de poliţie politică, aşa cum este definită
prin lege;
i) adeverinţă medicală care să ateste starea de sănătate corespunzătoare, eliberată cu cel mult 6 luni 
anterior derulării concursului de către medicul de familie al candidatului sau de către unităţile sanitare abilitate;
            j) proiectul de specialitate; 
            k) copie  a actelor (certificat de căsătorie) prin care și-a schimbat numele, după caz;

            l) dovadă plată taxă concurs în suma de 500 lei.




    


Copiile actelor prevăzute mai sus se prezintă însoțite de documentele originale, care se certifică  pentru conformitate cu originalul de către secretarul comisiei de concurs.


Dosarul de înscriere se depune la secretarul comisiei de concurs cu cel puțin 5 zile lucrătoare înainte de data susținerii concursului, respectiv până la data de 23.10.2026 ora 12:00.

Candidații al căror dosar de înscriere a fost respins, pot depune contestație în cel mult 24 de ore de la data comunicării rezultatului verificării. Contestația  se soluționează în termen de 24 de ore de la data depunerii de către comisia de soluționare a contesațiilor.


Concursul/examenul se va desfășura la sediul Spitalului Municipal Turda din localitatea Turda, str. Andrei Mureșanu, nr. 12-16, jud. Cluj și cuprinde următoarele probe de evaluare:

a) test grilă de verificare a cunoștințelor; testul grilă conține  20 de întrebări care pot avea unul 
sau mai multe răspunsuri corecte;
b)   susținerea proiectului de specialitate pe o temă din domeniul de activitate al postului;

c)   interviul de selecție.
Pentru a fi declaraţi admişi, candidaţii trebuie să obţină în cadrul concursului/examenului media finală cel puţin 7,00, iar la fiecare probă minimum nota 6,00. Media finală a fiecărui candidat se calculează cu două zecimale, ca medie aritmetică a notelor obţinute la probele de evaluare.


Candidații au dreptul să conteste rezultatul final al concursului/examenului. Contestațiile se soluționează de comisia de soluționare  a contestațiilor în termen de 24 de ore de la data depunerii la secretarul comisiei de concurs/examen.


Calendarul de desfășurare al concursului/examenului este următorul:

a) 23.10.2026  ora 12:00  termenul limită pentru depunerea dosarelor;
b) 27.10.2026  ora 10:00  verificarea îndeplinirii de către candidați a condițiilor de participare
(verificarea dosarelor);  
c) 28.10.2026  ora 10:00 afișarea  rezultatelor selecției dosarelor candidaților;
d) 29.10.2026  ora 10:00 depunerea contestațiilor cu privire la selecția dosarelor;
e) 30.10.2026 ora 10:00  soluționarea contestațiilor și afișarea rezultatelor contestațiilor cu 
privire la selecția dosarelor;
f) 03.11.2026 ora 09:00 test grilă, susținerea proiectului de specialitate, interviul de selecție;
g) 04.11.2026 ora  10:00 afișarea rezultatelor finale;
h) 05.11.2026 ora 10:00 depunerea contestațiilor cu privire la rezultatul final al 
concursului/examenului;
i) 06.11.2026  ora 10:00 soluționarea contestațiilor și afișarea rezultatelor contestațiilor;
j) 09.11.2026  ora 10:00 afișarea rezultatelor finale.
Tema pentru proiectul de specialitate se va alege de candidat din temele cadru anexate publicației de concurs. Proiectul de specialitate trebuie realizat individual de către candidat într-un volum de 8-10 pagini tehnoredactate pe calculator, cu fonturi de 14 și trebuie să fie depus la înscriere.

Publicația de concurs, bibliografia și temele cadru pentru proiectul de specialitate pot fi consultate pe pagina de internet a spitalului.

Relații suplimentare pentru concursul/examenul organizat pot fi obținute de către candidați de la serviciul R.U.N.O.S. la numărul de telefon 0364/420066.

Manager,
Dr. Ovidiu Sebastian Stănilă
BIBLIOGRAFIA PENTRU CONCURSURILE ORGANIZATE ÎN  VEDEREA OCUPĂRII FUNCȚIEI DE DIRECTOR MEDICAL
1. Legea  nr. 95/2006 privind reforma în domeniul sănătăţii cu modificările şi completările ulterioare,Titlul VII –Spitale.
2. Hotărârea nr. 521/2023 din 26 mai 2023 pentru aprobarea pachetelor de servicii  și a Contractului-cadru care reglementează condițiile acordării asistenței medicale, a medicamentelor și a dispozitivelor medicale, în cadrul sistemului de asigurări sociale de sănătate.
3. Ordinul nr. 1857/441/2023 din 30 mai 2023 privind aprobarea Normelor metodologice de aplicare în anul 2021 a Hotărârii Guvernului nr. 521/2023 pentru aprobarea pachetelor de servicii și a Contractului - cadru care reglementează condițiile acordării asistenței medicale, a medicamentelor și a dispozitivelor medicale, în cadrul sistemului de asigurări sociale și de sănătate.
4. Ordinul MS nr. 914/2006 pentru aprobarea normelor privind condițiile pe care trebuie să le îndeplinească un spital în vederea obținerii autorizației sanitare de funcționare, actualizat.

5. Ordinul MS nr. 1101/2016 privind aprobarea normelor de supraveghere, prevenire și limitare a infecțiilor asociate asistenței medicale în unitățile sanitare.

6. HGR nr. 1425/2006 pentru aprobarea Normelor metodologice de aplicare a prevederilor Legii securității și sănătății în muncă nr. 319/2006 cu modificările și completările ulterioare.

7. Ordin al Ministerului Sănătății Publice nr. 921/2006 privind stabilirea atribuțiilor Comitetului Director din spitalul public.

8. Ordinul MS nr. 870/2004 pentru aprobarea Regulamentului privind timpul de muncă, organizarea și efectuarea gărzilor în unitățile publice din sectorul sanitar.

9. Ordin nr. 446/2017 privind aprobarea Standardelor, Procedurii și metodologiei de evaluare și acreditare a spitalelor.

10. Regulamentul de organizare și funcționare a Spitalului Municipal Turda.

11. Regulamentul intern al Spitalului Municipal Turda.

12. Codul de etică și deontologie profesională al Spitalului Municipal Turda.

     Manager,

Dr. Stănilă Ovidiu Sebastian

TEME - CADRU
pentru proiectul de specialitate solicitat în cadrul concursului pentru ocuparea funcției de director medical
1. Îmbunătățirea structurii și organizării spitalului:
a) Analiza circuitelor funcționale;

b) Dezvoltarea platoului tehnic pentru intervenții diagnostice și terapeutice;

c) Propuneri de îmbunătățire a structurii și organizării spitalului.

2. Evaluarea serviciilor de sănătate furnizate de spital:

a) Analiza activității clinice a spitalului, pe tipuri de servicii furnizate;

b) Analiza fluxurilor de date clinice, pe tipuri de servicii furnizate (codificare, colectare, transmitere, validare);

c) Îmbunătățirea capacității de răspuns a spitalului la nevoile bolnavilor;

d) Propuneri de îmbunătățire a performanței spitalului pe baza analizei activității clinice.

3. Plan de îmbunătățire a managementului spitalului:

a) Analiza situației spitalului: structură, servicii, dotare, resurse umane;

b) Analiza activității spitalului și a activității financiare;

c) Probleme identificate;

d) Propuneri de îmbunătățire a managementului.

Candidații aleg una din temele de mai sus și dezvoltă un proiect de management (maxim 8-10 pagini la fonturi de 14 în Arial la un rând), conform structurii propuse mai jos.

STRUCTURA PROIECTULUI 
1. Descrierea situației actuale a spitalului;

2. Analiza SWOT a spitalului: puncte forte, puncte slabe, oportunități și amenințări;

3. Identificarea problemelor critice;

4. Selecționarea unei probleme prioritare cu motivarea alegerii făcute;

5. Dezvoltarea planului de management pentru problema prioritară identificată:

1. Scop;

2. Obiective - indicatori;

3. Activități:

a) Definire;

b) Încadrare în timp - grafic Gantt;

c) Resurse necesare - umane, materiale, financiare;

d) Responsabilități;
4. Rezultate așteptate;

5. Monitorizare - indicatori;

6. Evaluare - indicatori.

Manager,

Dr. Stănilă Ovidiu Sebastian

